CELEX: C2007/315/28
Language: sk
Date: 2007-12-22 00:00:00
Title: Vec C-251/06: Rozsudok Súdneho dvora (štvrtá komora) z  8. novembra 2007 (návrh na začatie prejudiciálneho konania, ktorý podal Unabhängiger Finanzsenat, Außenstelle Linz – Rakúsko) – Firma ING. Auer – Die Bausoftware GmbH/Finanzamt Freistadt Rohrbach Urfahr (Nepriame dane — Tvorba a zvýšenie základného imania — Premiestnenie sídla spoločnosti — Zrušenie dane z vkladu vyberanej od spoločnosti)

22.12.2007   
            
            
               SK
            
            
               Úradný vestník Európskej únie
            
            
               C 315/17
            
         Rozsudok Súdneho dvora (štvrtá komora) z 8. novembra 2007 (návrh na začatie prejudiciálneho konania, ktorý podal Unabhängiger Finanzsenat, Außenstelle Linz – Rakúsko) – Firma ING. Auer – Die Bausoftware GmbH/Finanzamt Freistadt Rohrbach Urfahr
   (Vec C-251/06) (1)
   
   (Nepriame dane - Tvorba a zvýšenie základného imania - Premiestnenie sídla spoločnosti - Zrušenie dane z vkladu vyberanej od spoločnosti)
   (2007/C 315/28)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Unabhängiger Finanzsenat, Außenstelle Linz
   Účastníci konania pred vnútroštátnym súdom
   
      Žalobkyňa: Firma Ing. Auer – Die Bausoftware GmbH
   
      Žalovaný: Finanzamt Freistadt Rohrbach Urfahr
   Predmet veci
   Návrh na začatie prejudiciálneho konania – Unabhängiger Finanzsenat, Außenstelle Linz – Výklad článku 4 ods. 1 písm. a) a g), článku 4 ods. 3 písm. b) a článku 7 ods. 2 smernice 69/335/EHS o nepriamych daniach z tvorby a navyšovania základného imania (Ú. v. ES L 249, s. 25; Mim. vyd. 09/001, s. 11), zmenenej a doplnenej smernicou Rady 85/303/EHS z 10. júna 1985 (Ú. v. ES L 156, s. 23; Mim. vyd. 09/001, s. 1) – Výber dane z vkladu od spoločnosti, ktorá preniesla svoje skutočné sídlo vedenia z členského štátu, ktorý zrušil daň z vkladu, do iného členského štátu, v ktorom sa daň z vkladu vyberá
   Výrok rozsudku
   Článok 4 ods. 1 písm. g) a článok 4 ods. 3 písm. b) smernice Rady 69/335/EHS zo 17. júla 1969 o nepriamych daniach z tvorby a navyšovania základného imania, zmenenej a doplnenej smernicou Rady 85/303/EHS z 10. júna 1985 a Aktom o podmienkach pristúpenia Rakúskej republiky, Fínskej republiky a Švédskeho kráľovstva a o úpravách zmlúv, na ktorých je Európska únia založená, sa musí vykladať v tom zmysle, že upustenie od výberu dane z vkladu zo strany členského štátu nebráni tomu, aby bola spoločnosť, ktorá patrí do jednej z kategórií uvedených v článku 3 ods. 1 písm. a) tejto smernice, pri prenesení skutočného sídla vedenia z tohto členského štátu do iného členského štátu, kde sa táto daň stále uplatňuje, kvalifikovaná ako kapitálová spoločnosť na účely výberu dane z vkladu v zmysle článku 4 ods. 1 písm. g) tejto smernice. Z takéhoto výkladu však nemôže vyplývať podpora konania spočívajúceho vo vytváraní umelých konštrukcií s jediným cieľom, ktorým je získanie daňovej výhody. Vnútroštátnemu súdu prináleží overiť, či okolnosti veci samej obsahujú objektívne skutočnosti, z ktorých vyplýva takéto zneužívanie.
   
      (1)  Ú. v. EÚ C 212, 2.9.2006.